**Juuso Ketola** (s. 18. maaliskuuta 2000 Ulvila) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Ketola laukoo oikealta.

Ura
---

### Seuraura

Ketola aloitti jääkiekkoilun omien sanojensa mukaan noin kahdeksanvuotiaana. Hän on Porin Ässien kasvatti. Ketola oli kaudella 2014–2015 C-nuorten SM-karsinnoissa neljällä osumallaan joukkueensa eniten maaleja tehnyt puolustaja Sakari Saarenmaan kanssa. Kaudella 2015–2016 hän oli samassa sarjassa Ässien tehokkain puolustaja ja toiseksi paras maalintekijä tehoilla 7+6=13. Kaudella 2016–2017 Ketola oli kuudella osumallaan seuran B-nuorten eniten maaleja tehnyt puolustaja Roope Elon ja Miikka Huhtalan kanssa. Hän pelasi yli puolet kaudestaan kuitenkin Ässien A-nuorissa, jossa Ketola voitti kauden päätteeksi SM-hopeaa.

Toukokuussa 2018 Ketola teki Ässien kanssa kolmivuotisen SM-liigasopimuksen. Hän aloitti kauden 2018–2019 A-nuorissa. Ketola teki liigadebyyttinsä 27. lokakuuta 2018 vieraissa Vaasan Sportia vastaan. Hänelle avautui paikka Ässien kokoonpanosta, kun Jere Seppälä oli loukkaantunut. Ketola merkittiin heti joukkueen ykköspuolustajapariin Niko Peltolan viereen. Hän sai ottelussa jääaikaa 15.56 minuuttia ja Ketola keräsi teholukeman –1. Hän sai myös yhden kahden minuutin jäähyn korkeasta mailasta. Ketola pelasi SM-liigassa alkukaudella kaikkiaan viisi runkosarjaottelua ilman tehopisteitä, kunnes tammikuussa 2019 Ässät lainasi hänet Mestis-joukkue Kokkolan Hermekseen. Ketola pelasi siellä viisi ottelua tehden yhden syöttöpisteen, kunnes hän palasi siirtotakarajan jälkeen helmikuussa Ässien vahvuuteen seuran kaupattua Niko Peltolan ja Jere Seppälän muualle. Ketolan kausi päättyi kuitenkin toisen paluuottelun jälkeen loukkaantumiseen.

Elokuussa 2019 Ässät lainasi Ketolan toistaiseksi voimassa olevalla sopimuksella Kokkolan Hermeksen Mestis-joukkueeseen. Hän pelasi siellä lopulta koko kauden 2019–2020. Ketolan varsinainen tulokaskausi toi lopulta 43 runkosarjaottelussa tehot 3+20=23. Neljässä Suomen Cupin ottelussa hän teki yhden syöttöpisteen.

Ketola teki huhtikuussa 2020 Hermeksen kanssa kauden 2020–2021 kattavan sopimuksen. Tammikuussa 2021 seura lainasi hänet toistaiseksi voimassa olevalla sopimuksella sopimuksella Ässien organisaatioon, kun Hermes oli joutunut lomauttamaan pelaajansa. Ketola pelasi Ässien U20 (A-juniori) -joukkueessa kahdeksan ottelua mutta ei yhtään liigaottelua, kunnes Mestis jatkui helmikuussa 2021. Hän voitti kauden päätteeksi Mestis-hopeaa. Toukokuussa Ketola teki Hermeksen kanssa vuoden mittaisen jatkosopimuksen. Hän oli kaudella 2021–2022 joukkueen tehokkain puolustaja tehoilla 6+20=26, joilla Ketola jakoi koko Mestiksen puolustajien pistepörssin kymmenennen sijan JoKP:n Miika Heiskarin kanssa.

Kaudeksi 2022–2023 Ketola siirtyi vuoden mittaisella sopimuksella KeuPa HT:hen. Hänet nimettiin joukkueen varakapteeniksi. Ketola oli KeuPan tehokkain puolustaja tehoilla 12+29=41, joilla hän sijoittui koko Mestiksen puolustajien pistepörssissä viidenneksi. Ketola äänestettiin kauden päätteeksi sarjan toiseen tähdistökentälliseen.

Kaudeksi 2023–2024 Ketola siirtyi 1+1-vuotisella sopimuksella Hämeenlinnan Pallokerhoon. Hän teki SM-liigauransa avausmaalin 7. lokakuuta 2023 ylivoimalla Saimaan Palloa vastaan. Ketola keräsi ottelusta myös tasakentällisin pelatessa teholukeman +1. Joulupäivänä HPK uutisoi käyttäneensä hänen sopimuksessa olleen option ja tehneen Ketolan kanssa vuoden mittaisen jatkosopimuksen.

### Maajoukkueura

Ketola pelasi alle 18-vuotiaiden Ivan Hlinkan muistoturnauksessa vuonna 2017. Hänet valittiin myös alle 18-vuotiaiden MM-leiriryhmään vuoden 2018 turnaukseen, mutta Ketola putosi kuitenkin lopullisesta kisajoukkueesta. Yhteensä hän on pelannut neljä nuorten ja 21 poikien maaottelua.

Pelityyli
---------

Faneille.com-sivuston toimittaja Toni Rajamäen mukaan Ketolaa voi tituleerata erittäin potentiaaliseksi yleispuolustajaksi. Rajamäen mukaan hän on vahva jässikkä, joka tykkää osallistua hyökkäyksiin. Ketola suurin vahvuus on loistava liike, eikä hänen pelissään ei ole selviä heikkouksia.

Porin Ässät ry:n sivustolla tehdyn haastattelun mukaan Ketolan suurimpiin vahvuuksiin kuuluu puolustuspään pelaaminen ja kaksinkamppailut ja hänet tunnetaan myös kovana harjoittelijana. Samassa haastattelussa Ässien A-nuorten päävalmentaja Jere Härkälän mukaan Ketola on erittäin hyvä kamppailutilanteissa sekä vastustajan kiekosta irrottamisessa. Härkälän mukaan hän on kaiken kaikkiaan luotettava puolustaja, joka omaa myös erinomaisen laukauksen.

Muuta
-----

Ketola harrasti lapsena myös jalkapalloa FC Ulvilassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Ässät | A-SM | 25 | 0 | 6 | 6 | 6 | 8 | 1 | 0 | 1 | 0 |
| 2017–2018 | Ässät | A-SM | 36 | 8 | 16 | 24 | 22 | – | – | – | – | – |
| 2018–2019 | Ässät | A-SM | 30 | 3 | 10 | 13 | 28 | – | – | – | – | – |
|  | Ässät | SM-liiga | 7 | 0 | 0 | 0 | 4 | – | – | – | – | – |
|  | Hermes | Mestis | 5 | 0 | 1 | 1 | 4 | – | – | – | – | – |
| 2019–2020 | Hermes | Mestis | 43 | 3 | 20 | 23 | 83 | – | – | – | – | – |
| 2020–2021 | Hermes | Mestis | 22 | 2 | 5 | 7 | 20 | 9 | 1 | 2 | 3 | 4 |
|  | Ässät | A-SM | 8 | 2 | 3 | 5 | 8 | – | – | – | – | – |
| 2021–2022 | Hermes | Mestis | 37 | 6 | 20 | 26 | 18 | – | – | – | – | – |
| 2022–2023 | KeuPa HT | Mestis | 37 | 12 | 29 | 41 | 40 | 1 | 0 | 1 | 1 | 2 | Kakkostähdistö |
| 2023–2024 | HPK | SM-liiga | 45 | 3 | 15 | 18 | 22 | – | – | – | – | – |
| 2 kautta | yhteensä | SM-liiga | 52 | 3 | 15 | 18 | 26 | – | – | – | – | – |
| 5 kautta | yhteensä | Mestis | 144 | 23 | 75 | 98 | 165 | 10 | 2 | 2 | 4 | 6 |

Lähteet
-------

* Juuso Ketola The Internet Hockey Databasessa (englanniksi)
* Juuso Ketola Eurohockey-sivustolla (englanniksi)
* Juuso Ketola *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 28.10.2018.
2. 1 2 3 4 5 6  Juuso Ketola *Elite Prospects*. Everysport Media Group AB.  (englanniksi)
3. 1 2 3  Juuso Ketola tavoittelee unelmaansa *porinassat.fi*.  5.7.2018. Porin Ässät ry. Viitattu 28.10.2018.
4. ↑  Elite Prospects - Ässät U16 *eliteprospects.com*. Everysport Media Group AB. Viitattu 12.6.2019. (englanniksi)
5. ↑  Elite Prospects - Ässät U16 *eliteprospects.com*. Everysport Media Group AB. Viitattu 12.6.2019. (englanniksi)
6. ↑  Elite Prospects - Ässät U18 *eliteprospects.com*. Everysport Media Group AB. Viitattu 12.6.2019. (englanniksi)
7. ↑  Saku Salmela Ässien takalinjoille − "Halusin tulla Poriin kehittymään" *Jatkoaika.com*.  4.5.2018. Jatkoaika r.y. Viitattu 28.10.2018.
8. ↑  Sport-Ässät kokoonpanot *assat.com*.  27.10.2018. HC Ässät Pori Oy. Viitattu 28.10.2018.
9. ↑  Sport - Ässät, 27.10.2018 *liiga.fi*.  27.10.2018. Jääkiekon SM-liiga Oy. Viitattu 28.10.2018.
10. ↑  Sport - Ässät, 27.10.2018 *liiga.fi*.  27.10.2018. Jääkiekon SM-liiga Oy. Viitattu 28.10.2018.
11. ↑  Sport - Ässät, 27.10.2018 *liiga.fi*.  27.10.2018. Jääkiekon SM-liiga Oy. Viitattu 28.10.2018.
12. ↑  Kallioniemi, Esko: Ässillä myynti- ja lainapäivät: "Ketolan siirto oli sekä pelaajan että kehitysjohtajan tahtotila" *Jatkoaika.com*.  24.1.2019. Jatkoaika r.y. Viitattu 24.1.2019.
13. ↑  Lahtinen, Miikka: Liiga-seuralle todella ikäviä uutisia – peräti viiden pelaajan kausi ohi! *suomikiekko.com*.  5.3.2019. Nordic Sport Media. Viitattu 12.6.2019.
14. ↑  Juuso Ketola siirtyy lainasopimuksella Hermekseen *assat.com*.  12.8.2019. HC Ässät Pori Oy. Viitattu 12.8.2019.
15. ↑  Tiedote: Juuso Ketola jatkaa Hermeksessä *kokkolanhermes.fi*.  24.4.2020. Edustus Hermes ry. Viitattu 24.4.2020.
16. ↑  162 NHL-ottelun Joe Morrow siirtyy Ässiin *assat.com*.  6.1.2020. HC Ässät Pori Oy. Viitattu 7.1.2021.
17. ↑  TAKALA JA KETOLA JATKAVAT, KEMPPAINEN UUTENA *kokkolanhermes.fi*.  26.11.2020. Edustus Hermes ry. Viitattu 11.5.2021.
18. ↑  Elite Prospects - Hermes *eliteprospects.com*. Everysport Media Group AB. Viitattu 25.9.2022. (englanniksi)
19. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 25.9.2022. (englanniksi)
20. ↑  Kauden 2022-2023 joukkueen ensimmäiset palaset kasassa – joukkueeseen haetaan taitavia ja työteliäitä pelaajia *keupaht.fi*.  4.5.2022. KeuPa Hockey Oy. Viitattu 25.9.2022.
21. ↑  Soturiemme kapteenisto kaudella 2022-2023! *facebook.com*.  23.8.2022. KeuPa Hockey Oy. Viitattu 25.9.2022.
22. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 31.7.2023. (englanniksi)
23. ↑  Kiviniemi, Konsta: HPK julkaisi liudan uusia sopimuksia – Eetu Tuulola palaa Hämeenlinnaan *Jatkoaika.com*.  28.4.2023. Jatkoaika r.y. Viitattu 31.7.2023.
24. ↑  HPK - Saipa, 7.10.2023 *liiga.fi*.  7.10.2023. Jääkiekon SM-liiga Oy. Viitattu 18.11.2023.
25. ↑  Juuso Ketola jatkaa HPK:ssa kaudella 2024-2025 *hpk.fi*.  25.12.2023. HPK Liiga Oy. Viitattu 26.12.2023.
26. ↑  Pikkuleijonien MM-leiri alkoi kymmenellä pelaajalla *Jatkoaika.com*.  4.4.2018. Jatkoaika r.y. Viitattu 28.10.2018.
27. ↑  Rajamäki, Toni: TOP 10: Ensi kesän NHL Draftin suomalaiset  29.3.2018. Faneille.com. Viitattu 28.10.2018.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen